kardosdrur/scandi-wiki huggingface dataset:
Hotel Ritz

Hotel Ritz er et hotel beliggende på Park Allé ved Banegårdspladsen i det centrale Aarhus, tæt ved Århus Hovedbanegård.

Hotellet er bl.a. kendt for sin restaurant, Restaurant Mash. Hotellet er opført i 1932 og er stilmæssigt holdt i den oprindelige 1930'er-stil trods adskillige moderniseringer.

Eksterne henvisninger 
 Hotel Ritz' hjemmeside

Ritz
Virksomheder i Aarhus
Etableret i 1932
Hotel Skt. Petri

Hotel Skt. Petri er et hotel beliggende i Krystalgade i Indre By, København.

Hotellet er indrettet i Vilhelm Lauritzens funkisbygning fra 1928, der tidligere husede Daells Varehus. Hotellet har i 2016/2017 gennemgået en renovering, efter design af den norske tegnestue Anemone Wille Våge. Efter renoveringen tilbyder hotellet i alt 288 værelser, heraf 26 suiter, en restaurant og bar, lounge-område, syv mødelokaler samt en gårdhave. Et fitnessområde åbner sensommer 2017.

Efter Daells Varehus lukkede i 1999 stod bygningen tom, og blev den i 2003 købt af TK Development, som totalrenoverede bygningen indvendig. Kunstneren Per Arnoldi stod for farvevalget til værelserne. Senere samme år åbnede det næsten 17.000 kvm. store hotel.

Hotel Skt. Petri blev første gang i 2006 kåret til Danmarks bedste hotel og har derudover modtaget en række internationale priser og hædersbevisninger.

Eksterne henvisninger
 Hotel Skt. Petris hjemmeside

Hoteller i København
Indre By (København)
Etableret i 2003
Park Inn Copenhagen Airport Hotel

Park Inn Copenhagen Airport er et hotel beliggende på Amager ca. to km. nord for Københavns Lufthavn, Kastrup umiddelbart ved Kastrup Fort. 

Hotellet blev opført i 1969, men er siden renoveret i 2008.

Referencer

Eksterne henvisninger 
 Park Inn Copenhagen Airport's hjemmeside

Kastrup
Hoteller i København
Etableret i 1969
Internationale Rehabiliterings- og Forskningscenter for Torturofre

Internationale Rehabiliterings- og Forskningscenter for Torturofre (International Rehabilitation Council for Torture Victims , IRCT), er en uafhængig, international hjælpeorganisation, som arbejder med og støtter børn, kvinder og mænd som har været udsat for tortur samt arbejder med forebyggelse mod tortur over hele verden.

Arbejdet  i IRCT foregår i samarbejde med regeringer, meneskerettigheds- og medicinske og andre relevante organisationer.

IRCT blev grundlagt i København i 1982 af den danske læge og menneskerettighedsforkæmper Inge Genefke efter forudgående og grundlæggende arbejde fra Amnesty International (AI) i  1973 og den første AI-gruppe som blev grundlagt i Danmark i 1974 af fire læger, som arbejdede på frivillig basis.  Denne gruppe var del af et netværk, som omfattede 4.000 læger fra 34 lande.

Organisationen er en paraplyorganisation for 130 rehabiliterings-centre med hovedkontor i København.

Ekstern henvisning
International Rehabilitation Council for Torture Victims (IRCT)

Internationale organisationer
Etableret i 1982
Nocera Inferiore

Nocera Inferiore er en italiensk by i Campania i Salerno-provinsen. Byen har  indbyggere og er beliggende på jernbanen mellem Napoli og Salerno.

Kildeangivelser 

Byer i Campania
FEANI

FEANI (Fédération Européenne d'Associations Nationales d'Ingénieurs ), etableret i 1951, er en sammenslutning af nationale ingeniørorganisationer fra 29 europæiske lande, repræsenterende 3,5 millioner professionelle ingeniører i 2008.

Sammenslutningen har konsulterende status i forhold til UNESCO, UNIDO og Europarådet.

Sammenslutningens formål er blandt andet at:
 Fastslå europæiske ingeniørers identitet.
 Sikkre at professionelle kvalifikationer for ingeniører i medlemslandene er godkendt internationalt.
 Sikre ingeniørernes rolle, status og ansvarlighed i samfundet.
2008 – nyudnævnt, præsident i FEANI er den danske formand for Ingeniørforeningen i Danmark Lars Bytoft.

Eksterne henvisninger 

 FEANIs hjemmeside (engelsk) 
 Dansk toppost i FEANI 

Internationale organisationer
Etableret i 1951
Deca-triathlon

Deca-triathlon er en tidobbelt Jernmand, som består af 38 km svømning, 1.800 km cykling og 422 km løb.
 
Løbsregler:
Alle discipliner skal udføres successivt, svømmedistancen skal gennemføres før cykeldistancen påbegyndes etc.
Tiden måles fra det tidspunkt deltageren springer i vandet og indtil løbedistancen er færdiggjort, søvn og hvile indgår i tidsberegningen.
Den enkelte deltager må have et supporthold på fire personer, som sørger for forplejning, kørsel i ledsagebil etc.

Den danske rekord på distancen blev sat i 2006 og indehaves af Kim Greisen, som gennemførte distancen på 8 dage, 16 timer og 27 minutter.

For nuværende, 2008, er verdens længste organiserede triathlon en dobbelt deca-triathlon med 76 km svømning, 3.600 km cykling og 844 km løb.

Den hidtil hurtigste på denne distance er Vidmantas Urbonas fra Litauen. Han gennemførte distancen på 18 dage, 5 timer, 21 minutter og 40 sekunder i 1998 i Monterey, Mexico.

Triatlon
Præ- og postgraduat uddannelse

Præ- og postgraduat uddannelse eller post- og prægraduat uddannelse bruges ofte som en fællesbetegnelse for følgende to uddannelsestyper:

 Prægraduat uddannelse
 Postgraduat uddannelse

Uddannelse
Videregående uddannelser i Danmark
Vordingborg Bank

Vordingborg Bank A/S var en dansk bank som blev grundlagt i 1890 af en række lokale forretningsfolk der var utilfredse med at byens sparekasse ikke kunne udføre egentlige bankforretninger.

Grundet finanskrisen i 2008 og deraf mange fyrringer indenfor håndværk og industri, samt et meget kraftigt bolig prisfald på Sydsjælland, medførte samlet at den gamle lokalbank blev hårdt presset med deraf ekstraordinære store nedskrivninger i årene fra 2009 til 2013. Dette sammen med voldsomt øgede kapitalkrav  fra Nationalbanken til danske penginstitutters funding , og hybride kernekapital gjorde at Vordingborg Bank i september 2013 blev fusioneret med Lollands Bank under samme navn.

Lollands bank har 6 filialer i henholdsvis: Maribo, Nakskov, Nr. Alslev, Nykøbing Falster, Rødbyhavn og Vordingborg.

Eksterne henvisninger 

 Lollands Banks hjemmeside

Etableret i 1890
Tidligere banker i Danmark
Ophørt i 2013
MS Tanzania

MS Tanzania er Mellemfolkeligt Samvirkes landeprogram i Tanzania. MS Tanzania har arbejdet i Tanzania siden 1963, og har siden 1993 arbejdet gennem partnerskabs aftaler med lokale NGO'er. Der arbejdes med følgende tre temaer under Mellemfolkeligt Samvirkes globale demokratifokus: Lokaldemokrati, jordrettigheder og unge.

I dag ledes MS' program i Tanzania af landedirektør Kristian S. Petersen, som overtog stillingen efter  Flemming Winter Olsen i februar 2009. Finn Petersen ledte MS' program i Tanzania frem til 2005 sammen med administrator Pia Nørgaard. Fra december 2005 overtog Mikkel Hauschildt stillingen som administrator frem til december 2007.

Eksterne henvisninger 
MS Tanzania

Den tredje verden
Internationale solidaritetsbevægelser
Odder Museum

Odder Museum er et lokalhistorisk museum i Odder. Museet blev etableret i 1928 og har siden 1956 været beliggende i den gamle Odder Vand- og Dampmølle. Museet består af flere bygninger. Den gamle vandmølle står i dag som da mølledriften blev indstillet i 1955 med fuldt intakt maskineri, hvor der især blev valset byggryn, der blev solgt under navnet Stærkoddergryn.

I møllens stuehus er der udstilling om Odderegnens historie fra middelalderen til nyere tid. Blandt de vigtigste fund er brændevinssættet, der er fundet ved Bjørnkær Voldsted ved Hov, og som menes at være det ældst kendte destillationsapparat i Norden. I stuehuset er der desuden udstillet møbler og andre genstande fra 1700- og 1800-tallet, og der er en udstilling af tøj og legetøj.

Museet råder desuden over en nyere bygning, der dels rummer en af landets største samlinger af jagtvåben, dels har rum til skiftende særudstillinger. Odder Museum har planer om at udvide dels med et fjordmuseum i Hov med blandt andet en sejlende ålekvase og dels med sommerhus- og friluftsmuseum i Saksild.

Museet råder over ca. 40.000 genstande og er organiseret som en selvejende institution, der modtager tilskud fra Odder Kommune og staten. Museet har ca. 10 ansatte. Besøgstallet ligge mellem 10.000 og 25.000 afhængigt af særudstillinger. Museet har desuden udgivet ca. 25 bøger.

Museet blev fusioneret med Moesgaard Museum i 2011.

Eksterne henvisninger

Museets website

Museer i Region Midtjylland
Historiske museer i Danmark
Museum
Museer etableret i 1928
Leaving on a Jet Plane

"Leaving on a Jet Plane" er en sang skrevet af John Denver i 1966, men indspillet i den mest berømte udgav af Peter, Paul and Mary. Den oprindelige titel på sangen var "Babe, I Hate to Go", og den blev udgivet på Denvers debutalbum John Denver Sings, men Denvers producer Milt Okun overbeviste ham om at ændre titlen. Peter, Paul and Mary indspillede sangen til deres studiealbum fra 1967, Album 1700, og Warner Bros.- Seven Arts udgav den som single i 1969.

Sangen endte med at blive Peter, Paul and Marys største og sidste hit, og den blev deres eneste nummer 1 hit på Billboard Hot 100 i USA. Sangen tilbragte også tre uger som nummer 1 på easy listening chart og den blev brugt i reklamer for United Airlines i slutningen af 1960'erne og begyndelsen af 1970'erne. Sangen toppede også histlisten i Canada og nåede nummer 2 på både UK Singles Chart og Irish Singles Chart i februar 1970.

I 1969 indspillede John Denver en version af sangen til sit soloalbum Rhymes & Reasons, og genindspillede nde i 1973 til John Denver's Greatest Hits. Hans version blev brugt til rulleteksterne i filmen The Guard fra 2011.

Søgsmål 
I 1980'erne fik sangen igangsat sagsanlæg mod den britiske popgruppe New Order for deres single "Run 2" (1989), hvor Denver argumenterede for at det instrumentale guitar-break var baseret på hans "Leaving on a Jet Plane". Der blev indgået et forlig uden for retten, som sørgede for at sangen aldrig ville blive genudgivet i sin oprindelige form.

Histlister

Ugentlige hitlister

Årshitlister

Referencer

External links 
 
 
 
 Leaving On A Jet Plane at 45cat.com

Sange fra 1967
Popsange
Ingeborg af Novgorod

Ingeborg Mstislavna (født omkring 1100, død 1137) var gift med Knud Lavard, hertug af Sønderjylland. Hun var datter af storfyrst Mstislavl af Kijev og Kristina Ingesdatter og barnebarn af storfyrst Volodymyr Monomakh af Kijev.

Ingeborg var mor til bl.a. Valdemar den Store og Kristin, der blev gift med den norske konge og forstødt af ham; muligvis identisk med "Liden Kirsten" som ifølge traditionen er begravet ved Vestervig Kirke.

Valdemar blev født 7 dage efter mordet på Knud Lavard den 7. januar 1131. Man hører senest om hende i 1137, hvor hun på tinget i Ringsted nægter at lade sin da 6 år gamle søn Valdemar udnævne til barnekonge. Valdemar fik sin far helgenkåret som Hellig Knud Hertug, men man hører intet om, at hans mor ligger begravet i Ringsted.
En ny teori går ud på, at hun returnerede til Rusland efter 1137, og at Valdemar opholdt sig hos hendes familie i en del af sin ungdom.

Anetavle

Referencer 

Prinsesser fra Danmark
Danskere i 1100-tallet
Tjek fødsels- og dødsår
Khmerriget

Khmerriget var et rige, der eksisterede mellem 802 og 1431 centreret i hvad der nu er Cambodja. Riget, der efterfulgte kongeriget Chenla, herskede i sin storhedstid over områder i nutidens Laos, Thailand og Vietnam udover det nuværende Cambodja og var det største i Sydøstasien i sin tid.

Under dannelsen af imperiet, havde Khmer tætte kulturelle, politiske og handelsmæssige forbindelser med Java, og senere med Srivijayaimperiet, der lå ved Khmers sydlige grænse. Dens største arv er Angkor, som var hovedstad i rigets storhedstid. Angkor viser rigets enorme magt og rigdom, samt de forskellige trossystemer, det havde gennem tiden. Rigets officielle religion inkluderede hinduisme og Mahayana buddhisme, indtil theravada buddhisme blev mere udbredt efter indførelsen fra Sri Lanka i 13. århundrede. Moderne satellitter har vist at Angkor var det største præ-industrielle by-center i verden og at det var større end nutidens New York.

Fra selve riget eksisterer, der ingen optegnelser andet end stenpåskrifter. Derfor stammer den nuværende viden om den historiske Khmercivilisation primært fra: 

 arkæologiske udgravninger, genopbygning og efterforskning 
 indskrifter på stela og på sten i templer, som rapporterer om kongers politiske og religiøse handlinger
 relieffer på en række tempelvægge med afbildninger af militære marcher, liv i slottet, markedsscener og også befolkningens hverdagsliv 
 kinesiske diplomaters, handlendes og rejsendes rapporter og krøniker. 

Begyndelsen af Khmerriget sættes traditionelt til 802. I dette år erklærede kong Jayavarman II sig selv som "Chakravartin" (konge af verden).

Rigets afvikling sættes normalt til 1431 hvor thairiget Ayutthaya erobrede Angkor.

Eksterne henvisninger
Historical recovery - The oldest Khmer site ever found in Thailand was almost lost to time. Now archaeologists hope to make it a centrepiece of Chanthaburi attractions. 2018-09-13. Bangkok Post
Filseth, Gunnar. Kambodsjas Historie. I Store norske leksikon. Hentet 13. september 2018 

Cambodja
Tidligere riger, stater, protektorater, kolonier og lande
Etableret i 802
Ophørt i 1432
Civilisationer
Fusidinsyre

Fusidinsyre er et antibiotikum udvundet fra svampen Fusidium Coccineum. Den er dog også blevet isoleret fra forskellige mugarter. Fusidinsyre blev udviklet af LEO Pharma i Ballerup, Danmark og blev taget i brug i 1960'erne.

Egenskaber 
Fusidinsyre virker som antibiotikum ved at den hæmmer gram-positive bakteriers reproduktion, dvs. at den ikke direkte udrydder bakterierne, og den betegnes derfor som ”bakteriostatisk”. Den har dog også effekt på enkelte gram-negative bakterier.
En vigtig egenskab for fusidinsyre er, at den bruges til at behandle bakterieinfektioner, der ellers er svære at behandle med antibiotika. Dog må fusidinsyre ikke bruges alene til behandling af sådanne infektioner – stoffet skal kombineres med andre som eksempelvis rifampicin. En af grundene til dette er, at bakterierne udvikler resistens overfor fusidinsyre, hvis stoffet i behandlingen ikke kombineres med andre, det gør sig også gældende ved behandling med fx hudcreme og øjendråber der indeholder ren fusidinsyre.

Bivirkninger 
Kendte bivirkninger ved behandling med fusidinsyre inkluderer leverirritationer, der bevirker, at patientens hud, samt det hvide i øjnene, kan blive gulligt. Desuden kan man også opleve, at urinen bliver mørkere. Disse bivirkninger ophører dog som regel hurtigt efter endt behandling med fusidinsyre.

Tilladelser 
Det kan bemærkes at fusidinsyre ikke er tilladt i USA, men føres dog som natriumfusidat. I bl.a. Canada, Europa og Australien sælges fusidinsyre som receptpligtig medicin.

Eksterne henvisninger 
 LEO Pharma 

Lægemidler
Carboxylsyrer
Per Daniel Amadeus Atterbom

Per Daniel Amadeus Atterbom (født 19. januar 1790 i Åsbo, Östergötland, død 21. juli 1855 i Stockholm) var en svensk forfatter, kritiker, professor i teoretisk filosofi ved Uppsala universitet 1828 og i estetik og moderne litteratur 1835, medlem af Svenska Akademien i 1839.

Han var Uppsala-romantiker på den tid da Esaias Tegnér var Goetist. Derefter mere konservativ. Navnet Amadeus tog han selv, ligesom Ernst Theodor Amadeus Hoffmann (åbenbart for at ære Wolfgang Amadeus Mozart).

Større værker 
 Digtesamlingen "Blommorne" (blomsterne)
 Literær tvist med Tegnér, hvorved Atterbom stod for "Fridsrop" (fredsråb)
 Eventyr-dramaet "Fogel Blaa" (uafsluttet)
 Eventyr-drama "Lycksalighetens Ö" (fem "eventyr")
 En literaturhistorie: "Svenska Siare och Skalder"
 En rejsedagbog fra hans Italienske Rejse.

Eksterne henvisninger 
 

 

Faglitterære forfattere fra Sverige
Digtere fra Sverige
Dramatikere fra Sverige
Rejsebogsforfattere fra Sverige
Ansatte ved Uppsala Universitet
Medlemmer af Svenska Akademien
Svenskere i 1800-tallet
Svensksprogede forfattere fra Sverige
Øjenbryn

Øjenbryn er de hår man har over sine øjne.
	
Øjenbrynenes vigtigste funktion er at beskytte øjnene fra sved og regn, deres form gør det i stedet løber langs siderne af øjnene.

Mellemrummet mellem øjenbrynene betegnes Glabella.

Se også 

Hår
Cambodjas flag

Cambodjas flag blev genoptaget i 1993, efter valget returnerede monarkiet til magten. 

Siden omkring 1850, har det cambodjanske flag vist et billede af Angkor Wat i midten. Det nuværende flag, med en rød vandret central stribe omgivet af to blå striber (striberne er i forholdet 1:2:1) blev vedtaget efter Cambodjas uafhængighed i 1948. Det blev brugt indtil 9. oktober 1970, hvor et nyt flag blev indført for Lon Nols Khmer Republik. I den efterfølgende stat, Demokratisk Kampuchea, som eksisterede fra 1975 til 1979, anvendtes et rødt flag med Angkor Wat billedet i gul. Da Folkerepublikken Kampuchea blev etableret i 1979 blev flaget ændret en smule. Andre flag blev anvendt fra 1989-1991 og 1992-1993, i sidstnævnte tilfælde et UNTAC flag. I 1993 blev det oprindelige flag genoptaget. Det nuværende cambodjanske flag er det eneste fungerende nationalflag, der har en bygning i sit design. Rød og blå er de traditionelle farver i Cambodja. 

Flag
Flag fra Asien
Nationale flag
Røgegård

Røgegård er en gård ved Fjerritslev, der første gang nævnes i 1568. Det var på den tid den eneste gård udenfor landsbyerne i området som Vester Thorup og Vust. Den ældst kendte ejer var Otto Banner til Asdal. Gården var forpagtet ud og forpagterne tog navnet Røge.
 
Navnet stammer formodentlig fra at man har ryddet skoven for at skabe plads til agerbruget. Tidligt blev jordene overbenyttet og husdyrerne har bidt vegetationen, hvorved sandflugt fra stranden 1 kilometer mod nord overdækkede agerjorden og skabte vandreklitter.

I 1978 hegnede ejeren Børge Mogensen gården, og driften blev omlagt til avl af krondyr, dådyr, sika, muflon og vildsvin med henblik på at levere avlsdyr til hjortefarme. Til gårdens kødproduktion er der indrettet et vildtslagteri.

I 2000 støttede EU et projekt med indretning af jagt- og våbenmuseum på gården. I 2004 blev der indrettet cafe, og reservatet anvendes til guidede rundture, hvor besøgende kan opleve de store hjorte på helt nær hold. 

Om efteråret afholdes der jagt og kurser for jægere i pünch og jagttegn. Jægere i kørestol kan deltage i hjortejagten fra særligt indrettet tårn med rampe. 

Gård, museum og cafe anvendes til team building kurser, hvor man kan afprøve færdigheder i en af landers sidste vildmarker. Gæster kan bo i hytte inde i reservatet og opleve dyrene på tæt hold om natten.

Eksterne henvisninger 
Røgegård

Jagt
Søren Gericke

Søren Gericke (født 1. april 1947 i København) er en dansk kok, restauratør og forfatter til flere kogebøger, som har prisen Årets Gericke opkaldt efter sig.

Karriere 
Gericke kom i lære som kok i 1963, og gennem sin lange karriere har han blandt andet været køkkenchef på Søllerød Kro, Restaurant Copenhague i Paris og The Plaza Hotel i København, ligesom han var medejer af restaurant Anatole i København. I årene 1992-1993 var han køkkenchef på Den Europæiske Filmhøjskole i Ebeltoft, og fra 1995 til 1997 drev han Sørens Spisehus i Rønde, hvor han boede i mange år, inden han fortsatte som selvstændig med Søren Gerickes Rejsende Selskabskøkken. Han var forpagter af cafeen på Trapholt 2001-2003, og åbnede i 2004 han Restaurant Grisobasovitz på Christianshavn. I 2007 blev han leder af Glad Mad, et beskæftigelses/uddannelsesprojekt for psykisk udviklingshæmmede på TV-Glad. 

Sit folkelige gennembrud fik han gennem sin medvirken i Søren Ryge Petersens tv-programmer DR Derude. Han har gennem årene ivrigt deltaget i debatten om dansk madkultur.

I 1984 blev Gericke kåret til Årets kok af Det Danske Gastronomiske Akademi.

Søren Gericke og Erwin Lauterbach introducerede i 1970'rne danskerne for La Nouvelle Cuisine og regnes for at være en af de betydeligste nulevende danske kokke.. Begge kokkes indsats er skildret i DRs "Så er der Mad" fra 2010.

I 2014 udkom portrætbogen GERICKE skrevet af Niels C. Svanborg, som fortæller om Søren Gerickes opvækst og karriere.

Gericke blev i 2018 udnævnt til ridder af Dannebrog.

Bibliografi 
 Det dansk-franske køkken. (1978).
 Det genskabte køkken (1982).
 Det snublende køkken (1998).
 Forfør din kone med en rejemad (1998).
 Vandheste fra Rømø, en kogebog fra Danmark (1999).
 Sørens europæiske folkekøkken (2000).
 Søren Gerickes Køkkenskole – en kogebog for børn, unge og lidt kejtede voksne (2003).
 GERICKE – en biografi (af Niels C. Svanborg) (forlaget INDBLIK 2014).

Referencer 

Kokke fra Danmark
Kogebogsforfattere fra Danmark
Restauratører fra Danmark
Personer fra København
Dansksprogede forfattere fra Danmark
Riddere af Dannebrog
Personer i Kraks Blå Bog
Erwin Lauterbach

Erwin Lauterbach (født 21. marts 1949 i Haderslev) er en dansk kok, restauratør og kogebogsforfatter.

Han blev uddannet kok i 1971. Som nyuddannet arbejdede han sammen med Søren Gericke på Restaurant Copenhague i Paris. I 1981 åbnede han sin første restaurant, Restaurant Saison på Hotel Østerport. I 1989 flyttede han restauranten til Skovshoved Hotel, og i 1993 blev den flyttet til Hellerup Parkhotel, hvor den lå indtil den lukkede 31. august 2012.

Siden 2011 har Erwin Lauterbach drevet Restaurant Lumskebugten på Esplanaden i København. Sideløbende med driften af sine restauranter har Lauterbach udgivet flere kogebøger og har bl.a. modtaget Champagneprisen.

I 2006 købte Lauterbach sammen med Claus Meyer og Carl Jones Hotel Saxkjøbing i Sakskøbing med plan om at genåbne restauranten med fokus på lokale råvarer. Jones solgte sin andel til de to andre ved årsskiftet 2008/2009, og Lauterbach forlod stedet i november 2009 således at Meyer blev eneejer.

I 2014 medvirkede han, sammen med flere andre prominente danske kokke, i TV 2s programmet Madklubben.

Bibliografi 
 1982 Det gastronomiske år - Saison-mad med Erwin Lauterbach
 1990 Rigtig mad - Lauterbach og levnedsmiddelstyrelsen
 2002 Smukt & enkelt - en gastronomisk kalender

Referencer 

Kokke fra Danmark
Restauratører fra Danmark
Kogebogsforfattere fra Danmark
Personer i Kraks Blå Bog
Personer fra Haderslev
Modtagere af Champagneprisen
Dansksprogede forfattere fra Danmark
Krigen i de tre kongeriger

Krigen i de tre kongeriger (der også kaldes Krigen i de tre nationer og den britiske borgerkrig) var en serie af sammenflettede konflikter, der fandt sted i Skotland, Irland og England mellem 1639 og 1651, efter at disse tre lande var kommet under "personligt styre" af den samme konge. Den engelske borgerkrig er den bedst kendte af disse konflikter. Krigen var et resultat af spændinger mellem konge og undersåtter over religiøse og civile stridigheder. De religiøse stridigheder drejede sig om, hvorvidt religionen skulle dikteres af monarken eller skulle vælges af dem, der havde en direkte forbindelse til Gud. De civile spørgsmål var, i hvilket omfang monarkens magt skulle indskrænkes af parlamentet – mere specifikt hvorvidt monarken kunne hæve skatter og danne hære uden parlamentets samtykke. Derudover havde konflikten nationale undertoner, da Irland og Skotland gjorde oprør mod den engelske forrang inden for de tre kongeriger. Det engelske parlaments sejr – endeligt under Oliver Cromwell – over konge, skotter og irere var afgørende for dannelsen af Storbritanniens fremtidige konstitutionelle monarki med den politiske magt centreret i London. Krigen i de tre kongeriger kan ses parallelt til lignende konflikter i samtidens Europa – som Fronde i Frankrig og opstandene i Nederlandene, Catalonien og Portugal mod spansk herredømme.
Nogle historikere har karakteriseret perioden som en krisetid i Europa, særegent ved opstande mod stærkt absolutistiske monarker.

Krigen inkluderede Bispekrigene i 1639 og 1640, den Skotske borgerkrig i 1644-45, Den irske opstand i 1641, Det irske forbund 1642-49, Cromwells erobring af Irland 1649-53 (også bare kaldt De Irske Forbundskrige); samt den første, anden og tredje engelske borgerkrig i 1642-46, 1648-49 og 1650-51.

Det at kalde disse konflikter for krigen i de tre kongeriger repræsenterer en ny tendens blandt historikere og sigter på at betragte og skabe et samlet overblik i stedet for at se nogle af disse konflikter som baggrund for den engelske borgerkrig. Nogle, eksempelvis Gaunt, Plant og Gillon, har også kaldt konflikterne for den britiske borgerkrig, – men dette har affødt forvirring, idet kongedømmerne ikke blev en politisk enhed før Unionsloven af 1800.

Noter og referencer 

Tre kongeriger
Englands historie
Skotlands historie
Irlands historie